Iemand kan duidelik nie somme maak nie – Altesame 460 studente kry per abuis dubbel hul beursgeld – totale bedrag wat verkeerdelik aan studente betaal is, beloop R2,3 miljoen | SAUK.co.za - Nuus.info
Altesame 460 studente aan die Sentrale Universiteit van Tegnologie van die Vrystaat moet elk R5 000 aan dié universiteit terugbetaal nadat hulle verkeerdelik dubbele toelaes ontvang het.
Die totale bedrag wat verkeerdelik aan studente betaal is, beloop R2,3 miljoen.
Die beursgeld, wat veronderstel is om onder meer boeke en etes te dek, word sedert vanjaar in die studente se bankrekening geplaas pleks van op hul studentekaarte.
Met die oplaai van die studente se data op die universiteit se stelsel is van hulle besonderhede twee keer gelaai en daarom het hulle ’n dubbele toelae vir die kwartaal ontvang.
Dan Maritz, woordvoerder van die universiteit, sê hulle het reeds per SMS ’n beroep op die studente gedoen om die geld aan die universiteit terug te betaal.
Indien die studente nie die geld terugbetaal nie, sal die universiteit nie vir volgende semester geld uitbetaal nie.
“Dit is glad nie ’n verlies vir die universiteit nie.”
« Beurtkrag het ’n spoor van verwoesting gelaat in Suid-Afrika, ekonomie is nog verder verswak met minstens R10 miljard – Dit behoort ’n duur les te wees vir Ramaphosa regering
Vind U Familieboom of Stamboom nou – ons doen dit als vir jou! »